# **DECIZIA ETAPEI DE ÎNCADRARE**

proiect

Ca urmare a solicitării de emitere a acordului de mediu adresate de **Municipiul Zalău,** cu sediul în județul Sălaj, Municipiul Zalău, Pța. Iuliu Maniu, nr. 3, înregistrată la APM Salaj cu nr. 7259/11.09.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.12.2023, că proiectul: ***Modernizare bulevard Mihai Viteazul din Municipiul Zalău,*** propus a fi amplasat în Mun. Zalău, b-dul M. Viteazul zona cuprinsă între P-ța Iuliu Maniu cu str. Simion Bărnuțiu (tronson 1), respectiv, zona cuprinsă între intersecție cu str. Lupului până la limita UAT a Mun. Zalău (tronson 2)

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10 lit. b) - proiecte de dezvoltare urbană , inclusiv construcţia centrelor comerciale şi a parcărilor auto publice, și pct. 13 lit. a) – orice modificări sau extindere, altele decât cele prevăzutela pct. 24 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate, sau în curs de a fi executate care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul online Sălăjeanul, afişare și înregistrare anunţ la sediul Primăriei Municipiului Zalău, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

**I. Lucrărilor de drumuri:**

- categoria de importanță conf. HG 766/1997 actualizată: „C-importanță normală”;

- viteza de proiectare: 50 km/h;

- categoria tehnică a Bulevardului Mihai Viteazul este II;

- lungimea totală a secțiunilor proiectate – 3084 m din care:

 *Tronson 1 (Piata Iuliu Maniu - intersecție cu Piața 1 Decembrie 1918 și intersecție cu P-ța 1 Decembrie 1918 - str. Tudor Vladimirescu):*

- P-ța Iuliu Maniu - intersecție cu Piata 1 Decembrie 1918 – Km 0+000-Km 0+290 – L=290 m;

- intersecție cu P-ța 1 Decembrie 1918 - str. Tudor Vladimirescu – Km 0+320-Km 0+660 – L=340 m;

Pe sectiunea 1 studiata se pastreaza latimea partii carosabile existente. Pe aceasta sectiune se modernizeaza doar partea carosabila, restul tramei stradale a fost tratata intr-un alt proiet de modernizare.

 Modernizarea partii carosabile consta in frezarea pe cca. 10 cm a asfaltului existent si aplicarea urmatorului sistem rutier:

* + 4cm strat de uzura MAS16rul50/70;
	+ 6cm strat de legatura BAD22,4leg50/70;
	+ geocompozit antifisura;
	+ sistem rutier existent.

Pe zonele care prezinta tasari, faiantari sau care au fost reparate impropriu in urma interventiilor la diverse utilitati se va realiza o structura rutiera echivalenta cu cea existenta alcatuita din strat de forma de minim 7 cm nisp, balast minim 25 cm grosime si beton de ciment C20/25 de minim 20 cm grosime inaintea asternerii straturilor de ranforsare.

Pentru scurgerea apelor pluviale se foloseste reteaua de canalizare pluviala existenta fiind necesare ridicarea gurilor de scurgere la cota si inlocuirea gratarelor.

Pentru siguranat circulatiei s-au prevazut marcaje longitudinale si transversale si s-au montat suplimentar indicatoare rutiere fata de cele existente care se pastreaza.

Sectiunea 2a (intre Str. Lupului si Varianta Ocolitoare a Municipiului Zalau) Km 5+650-Km 7+030 – L=1380 m;

Modernizarea acestei sectiuni consta in largirea partii carosabile la 2 benzi pe sens de 2x3.50m, amenajare de trotuare pe ambele parti cu latime de 1.50m, iar pe partea stanga a bulevardului s-a proiectat pista de biciclete cu latimea de 2.40m intre borduri conform profilurilor transversale tip anexate.

De la Km 5+780 pepartea stanga s-a proiectat o parcare oblica cu 8 locuri de parcare.

S-a reproiectat sensul giratoriu de la intersectia cu Varianta Ocolitoare a Municipiului Zalau astfel incat sa poata prelua traficul aferent Bulevardului Mihai Viteazul, acesta fiind proiectat cu doua benzi pe sens:

 - raza interioara Ri=12.00 m;

 - raza exterioara Rext=24.00 m;

 - supralargirea la interior, S1=2.00 m;

 - supralargirea la exterior, S2=1.50 m;

 - latimea partii carosabile pe calea inelara, Wcirc=4.50 m+5.50 m;

 - latimea partii carosabile la intrare, Wint=2x3.50 m;

 - latimea partii carosabile la iesirea, Wies=2x3.75 m;

-se vor realiza facilităţi pentru deplasarea persoanelor cu dizabilităţi motorii-bordurile in dreptul acceselor si trecerilor de pietoni se vor realiza ingropat, la trecerile de pietoni si statiile de autobuz s-au prevazut suprafete tactilo-vizuale;

 -accesele la diversii operatori economici aflati in zona bulevardului se vor amenaja cu acelasi sistem rutier ca cel de pe carosabil pana la limita de intabulare a bulevardului;

 -accesele la proprietati se vor amenaja pana la limita de proprietate cu acelasi sistem rutier ca cel de pe trotuare;

 -s-au proiectat doua statii de autobuz cate una pe sens, conform planului de situatie anexat;

 -ca si mobilier stradal s-au prevazut un nr. de 12 bucati cosuri de gunoi, 2 bucati rasteluri de biciclete cu 12 posturi si doua copertine pentru statii de autobuz, acestea sunt amplasate conform planului de situatie anexat;

 -partea carosabila este incadrata de borduri 20x25cm pe fundatie de beton C16/20, in spre proprietati trotuarele sunt marginite de borduri 10x15cm pe fundatie de beton C16/20;

 -strada se va marca si semnaliza corespunzator;

 -pentru asigurarea unor conditii bune de siguranta si confort in circulatia auto si pietonala s-a prevazut semaforizarea intersectiei cu str. Lupului si semaforizarea tuturor trecerilor de pietoni de pe traseu;

 -s-au prevazut pe ambele partii ale strazii canalizatii tehnice pentru telecomunicatii;

 -s-a prevazut insamantarea cu gazon, plantarea unor aliniamente de arbori si plante ornamentale acolo unde configuratia terenului a permis acest lucuru.

 Sectiunea 2b (intre Centura Ocolitoare a Municipiului Zalau si limita administrativa a Municipiului Zalau) Km 7+030-Km 8+104 – L=1074 m.

 Modernizarea acestei sectiuni consta in largirea partii carosabile la 2 benzi pe sens de 2x3.50m si amenajare de trotuare pe ambele parti cu latime de 1.50m.

 S-a amenajat strada Spicului pe cca. 150m conform plan de situatie anexat.

 Avand in vedere ca traseul de autobuze se termina in zona Jandarmeriei respectiv la Km 7+940, pentru a facilita intoarcerea autobuzelor s-a proiectat o bretea de intoarcere, iar in interiorul acesteia la solicitarea Institutiei Jandarmeriei Romane si a Municipiului Zalau s-a amenajat o parcare de 34 de locuri dedicata angajatilor Jandarmeriei. Accesul la breteaua de intoarcere se va face de pe o a 3a banda proiectata special pentru acest lucru (conform plan de situatie anexat). Sistemul rutier prevazut pe breteaua de intoarcere si pe zona de parcare este acelasi cu cel de pe partea carosabila;

 -se vor realiza facilităţi pentru deplasarea persoanelor cu dizabilităţi motorii-bordurile in dreptul acceselor si trecerilor de pietoni se vor realiza ingropat, la trecerile de pietoni si statiile de autobuz s-au prevazut suprafete tactilo-vizuale;

 -accesele la diversii operatori economici aflati in zona bulevardului se vor amenaja cu acelasi sistem rutier ca cel de pe carosabil pana la limita de intabulare a bulevardului;

 -accesele la proprietati se vor amenaja pana la limita de proprietate cu acelasi sistem rutier ca cel de pe trotuare;

 -s-au proiectat trei statii de autobuz cate una pe sens si una la capat de linie, conform planului de situatie anexat;

 -ca si mobilier stradal s-au prevazut un nr. de 9 bucati cosuri de gunoi si trei copertine pentru statii de autobuz, acestea sunt amplasate conform planului de situatie anexat;

 -partea carosabila este incadrata de borduri 20x25cm pe fundatie de beton C16/20, in spre proprietati trotuarele sunt marginite de borduri 10x15cm pe fundatie de beton C16/20;

 -strada se va marca si semnaliza corespunzator;

 -pentru asigurarea unor conditii bune de siguranta si confort in circulatia auto si pietonala s-a prevazut semaforizarea intersectiei cu str. Spicului si semaforizarea tuturor trecerilor de pietoni de pe traseu;

 -s-au prevazut pe ambele partii ale strazii canalizatii tehnice pentru telecomunicatii;

 -s-a prevazut insamantarea cu gazon, plantarea unor aliniamente de arbori si plante ornamentale acolo unde configuratia terenului a permis acest lucuru.

 Sistem rutier pe partea carosabila existenta aplicat pe sectiunea 2a si 2b pe latimea existenta:

* + frezare cca. 23cm straturi asfaltice;
	+ scarificare material granular pe cca. 12cm si reprofilare pe toata latimea inclusiv zona de largire;
	+ materila granular de aport si liant astfel in cat sa rezulte impreuna cu cei 12 cm de material granular reprofilat o grosime medie de 20 cm agregate naturale stabilizate cu ciment in SITU;
	+ 6cm strat de baza AB22,4baza50/70(la care se adauga preluare denivelari);
	+ geocompozit antifisura;
	+ 6cm strat de legatura BAD22,4leg50/70;
	+ 4cm strat de uzura MAS16rul50/70;
	+ sistem rutier existent care se pastreaza.

 Sistem rutier pe zona de largire a partii carosabile aplicat pe sectiunea 2a si 2b:

* + 4cm strat de uzura MAS16rul50/70;
	+ 6cm strat de legatura BAD22,4leg50/70;
	+ geocompozit antifisura;
	+ 6cm strat de baza AB22,4baza50/70(la care se adauga preluare denivelari);
	+ 20cm strat de agregate naturale stabilizate cu lianti hidraulici;
	+ 45 cm strat de balast;
	+ strat de forma.

 Sistem rutier pe pista de biciclete aplicat pe sectiunea 2a:

* + 4cm BA8rul50/70 colorat in masa(rosu);
	+ 12cm strat de agregate naturale stabilizate cu lianti hidraulici;
	+ 15cm strat de balast.

 Sistem rutier pe trotuare si accese la proprietati aplicat pe sectiunea 2a si 2b:

* + 4cm BA8rul50/70;
	+ 12cm strat de agregate naturale stabilizate cu lianti hidraulici;
	+ 15cm strat de balast.

  **II. Lucrări de canalizare pluvială:**

 Pe sectiunea 1 din Bulevardul Mihai Viteazula descarcarea apelor pluviale se face prin canalizarea pluviala existenta, astfel pe acest tronson s-au prevazut doar lucrari de ridicare la cota a gurilor de scurgere existente si inlocuirea gratarelor la gurile de scurgere existente.

 Pe sectiunea 2a si 2b s-a proiectat o retea noua de canalizare pluviala.

 Rețeaua de canalizare pluvială realizată în municipiul Zalău în zona drumului național DN1H, este împărțită în două secțiuni, secțiunea 2 a de la km 5+650 – 7+030 și secțiunea 2 b de la km 7+030 – final.

 Caracteristici principale ale construcției, secțiunea 2 a:

* categoria străzilor: străzi categoria II
* lungimea totală a traseului amenajat: 2462 m;
* lățimea părții carosabile: 14,00-17,50 m;
* panta transversală parte carosabilă: tip acoperiș de 2,5% sau panta unică tot de 2.5%;
* Canalizare pluvială L= 1300 m, din PP, SN 10, DN 400 mm,
* Canalizare pluvială L= 172 m, din PP, SN 10, DN 800 mm,
* Suprafata totala preluata de 42381 m2;
* Racord la canalizare pluvială L= 1045 m, din PP, SN 10, DN 200 mm,
* Cămine de vizitare prefabricate din beton cu capac fontă, clasa D400: 20 bucăți Dn 1000 mm circular si 3 bucăți Dn 1500x1500 mm rectangular;
* Guri de scurgere cu depozit si cu sifon: 95 bucăți;

 Soluția tehnică proiectată:

 Pentru evacuarea apelor pluviale se va realiza o rețea de canalizare formata din tuburi PP corugat SN10 Dn 400 si Dn 800 mm si cămine de vizitare din beton prefabricate cu capace din fonta si guri de scurgere, retea ce va deversa intr-un podet al paraului Panic.

 În zona conductei de transport gaze naturale, aparținătoare a Transgaz S.A., canalizarea pluvială va trece pe sub aceasta păstrând o distanță de minim 0,5 m între generatoarea inferioară a conductei de gaz și generatoarea superioară a tubului de protecție din OL 599x12 mm, conform art. 33 (7) din NORME TEHNICE pentru proiectarea şi execuţia conductelor de transport al gazelor naturale. Tubul de protecție va agea o lungime de 15 m, adică 7,5 m într-o partea și altă față de axul conductei de gaz. În zona subtraversării conducta de canalizare pluvială va avea o curgere sifonată, iar înaintea tronsonului sifonat se va monta un cămin decantor, rectangular prefabricat din beton 1,5x1,5 m care va avea mai mult cu 1 m față de intrarea și ieșirea conductei din el. Rolul lui este ca orice materie solidă (nisip, pământ, pietre, etc) să se sedimenteze aici, pentru a putea fi eliminate cu ușurință. Sifonarea se va realiza între două cămine, conform planurilor de situație și a profilelor longitudinale.

 Gurile de scurgere se vor racorda cu tuburi din PP Corugat SN10 cu diametrul Ø 200 mm, la canalizarea pluvială proiectată prin ramificații la 45° sau in cămine de vizitare prin piese de trecere etanșe. Pentru racordarea gurilor de scurgere la canalizarea pluviala s-au ales conducte din PP Corugat SN10 cu diametrul de 200 mm, conform temei de proiectare.

 Căminele vor fi acoperite cu ramă și capac din fonta, carosabile, care sa suporte o sarcina de 400 KN si care vor avea sistem antiefracție si antizgomot si vor fi fixate pe un suport din beton armat.

 Canalizarea proiectată se va poza pe un pat de nisip și va avea panta conform profilelor longitudinale anexate.

 Rețeaua de canalizare se va proteja împotriva șocurilor mecanice in timpul execuției bulevardului, deteriorări și înfundări cu pietriș. Săpăturile se vor realiza cu mijloace de mică mecanizare, cu greutate de 0,5 tone la lucrările executate în zonă cu alte rețele subterane existente.

 Toate materiale utilizate în lucrările prezentului proiect trebuie să fie noi având caracteristicile tehnice și performanțele ce pot asigura indicatorii solicitați prin prezentul proiect.

 Tuburile folosite la realizarea rețelei de canalizare sunt din PP Corugat SN10, cu mufă și îmbinare uscată cu inel de cauciuc. Tuburile din PP Corugat SN10 trebuie să fie executate conform SR EN 13476-3, să aibă culoarea albă în interiorul tubului pentru a facilita inspecțiile CCTV, să aibă sistem de blocare (antismulgere) la îmbinarea cep-mufă, rezistență la abraziune, rezistență chimică de la pH = 2 până la pH = 12, rezistență la temperaturi excesive de +45°C la debit constant, coeficient scăzut de rugozitate hidraulică - teoretic 0,0011 mm, de exploatare 0.015 mm (exceptând rezistențele locale).

 Pe traseul retelei de canalizare pluviala exista o conducta de Transgaz ce se afla la adancimea aproximativa de 2,6 m fata de cota terenului (datele exacte privind conducta Transgaz sunt date in avizul de amplasament emis), astfel, canalizarea pluviala pe zona respectiva va fi in tub de protectie OL 559x12 mm pe o lungime de 50 m la o adancime de 1,70 m fata de cota terenului, poazata deasupra conductei de Transgaz. Capetele tubului de protectie vor fi rasuflate si inchise etans.

 Coordonatele aproximative ale intersectiei cu conducta Transgaz sunt:

 X: 350738.1147

 Y: 637924.9115

 Rețeaua de canalizare pluvială și gurile de scurgere, respectiv racordurile se va curăța și spăla de fiecare dată când este necesar, dar minim de două ori pe an înaintea sezonului rece și cel cald. Se va urmării în special tronsonul care este curgere sifonată (în zona subtraverării conductei de Transgaz).

 Caracteristici principale ale construcției, secțiunea 2b:

* categoria străzilor: străzi categoria II
* lungimea totală a traseului amenajat: 2462 m;
* lățimea părții carosabile: 14,00-17,50 m;
* panta transversală parte carosabilă: tip acoperiș de 2,5% sau panta unică tot de 2.5%;
* Canalizare pluvială L= 173 m, din PP, SN 10, DN 400 mm,
* Canalizare pluvială L= 1047 m, din PP, SN 10, DN 800 mm,
* Suprafata totala preluata de 42381 m2;
* Racord la canalizare pluvială L= 858 m, din PP, SN 10, DN 200 mm,
* Cămine de vizitare prefabricate din beton cu capac fontă, clasa D400: 2 bucăți Dn 1000 mm circular si 15 bucăți Dn 1500x1500 mm rectangular;
* Guri de scurgere cu depozit si cu sifon: 78 bucăți;
* Separator de hidrocarburi 500 l/s.

 Soluția tehnică proiectată:

 Pentru evacuarea apelor pluviale se va realiza o rețea de canalizare formata din tuburi PP corugat SN10 Dn 400 si Dn 800 mm si cămine de vizitare din beton prefabricate cu capace din fonta si guri de scurgere, retea ce va deversa intr-un podet al paraului Panic.

 Gurile de scurgere se vor racorda cu tuburi din PP Corugat SN10 cu diametrul Ø 200 mm, la canalizarea pluvială proiectată prin ramificații la 45° sau in cămine de vizitare prin piese de trecere etanșe. Pentru racordarea gurilor de scurgere la canalizarea pluviala s-au ales conducte din PP Corugat SN10 cu diametrul de 200 mm, conform temei de proiectare.

 Căminele vor fi acoperite cu ramă și capac din fonta, carosabile, care sa suporte o sarcina de 400 KN si care vor avea sistem antiefracție si antizgomot si vor fi fixate pe un suport din beton armat.

 Canalizarea proiectată se va poza pe un pat de nisip și va avea panta conform profilelor longitudinale anexate.

 Rețeaua de canalizare se va proteja împotriva șocurilor mecanice in timpul execuției bulevardului, deteriorări și înfundări cu pietriș. Săpăturile se vor realiza cu mijloace de mică mecanizare, cu greutate de 0,5 tone la lucrările executate în zonă cu alte rețele subterane existente.

 Toate materiale utilizate în lucrările prezentului proiect trebuie să fie noi având caracteristicile tehnice și performanțele ce pot asigura indicatorii solicitați prin prezentul proiect.

 Tuburile folosite la realizarea rețelei de canalizare sunt din PP Corugat SN10, cu mufă și îmbinare uscată cu inel de cauciuc. Tuburile din PP Corugat SN10 trebuie să fie executate conform SR EN 13476-3, să aibă culoarea albă în interiorul tubului pentru a facilita inspecțiile CCTV, să aibă sistem de blocare (antismulgere) la îmbinarea cep-mufă, rezistență la abraziune, rezistență chimică de la pH = 2 până la pH = 12, rezistență la temperaturi excesive de +45°C la debit constant, coeficient scăzut de rugozitate hidraulică - teoretic 0,0011 mm, de exploatare 0.015 mm (exceptând rezistențele locale).

 Datorită colectării apelor pluviale de pe suprafețe etanșe la care există riscul antrenării de hidrocarburi se va realiza trecerea lor prin separatorul de hidrocarburi cu o eficiență în conformitate cu nivelele indicate în normativul NTPA 001 pentru a se putea face deversarea lor direct în paraul Panic.

 Separatorul de hidrocarburi va avea urmatoarele date tehnice:

* Debit nominal: 500 l/s
* Material: prefabricat din beton armat prevăzut la interior cu vopsea de protecție
* Dimensiuni L x l x Htotal: 20500 x 4900 x 3360 mm (8 bazine din beton)
* Dimensiuni bazine:
* Bazinele 1, 6, 7 si 8 - L x l x H = 4900 x 2400 x 2250 mm
* Bazinele 2, 3, 4 si 5 - L x l x H = 5500x 2400 x 2250 mm
* Diametrul racordul de admisie: Ø800mm
* Greutate totală: 158,6 (din care cel mai greu element 14,5t)
* Filtre: - filtru de coalescență
* Capacitate trapă de nămol: 55 m3
* Capacitate efectivă: 85 m3
* Conținut maxim de ulei rezidual: max. 5mg/l
* Clasa de sarcini D400
* Opțional:
* Inele si tuburi pentru aducere la cota
* instalație cu senzori de măsura nivel aluviuni / hidrocarburi

 Rețeaua de canalizare pluvială și gurile de scurgere, respectiv racordurile se va curăța și spăla de fiecare dată când este necesar, dar minim de două ori pe an înaintea sezonului rece și cel cald. Se va urmării în special tronsonul care este curgere sifonată (în zona subtraverării conductei de Transgaz).

 Date generale privind căminele pentru ambele secțiuni.

 Pe traseele rețelei de canalizare pluvială s-au prevăzut cămine de vizitare din beton prefabricat:

* de trecere
* de schimbare de direcție

 Căminele de vizitare sunt cămine standard de canalizare (STAS 2448-82), Dn 1000 circulare si Dn 1500x1500 rectangulare cu racorduri la conductele de canalizare şi adâncime variabilă. Căminele vor fi acoperite cu ramă şi capac de tip carosabil.

 Treptele vor fi executate din oțel învelite in PVC Ø 20 mm fixate în cofraj și înglobate în beton la turnare sau din oțel protejat anticorosiv cu elastomeri. Îmbinarea elementelor se realizează cu garnituri elastice. Treptele vor fi dispuse vertical, așezate alternativ, având următoarele dimensiuni: lățimea 200 mm, înălțimea (perpendicular pe perete) 150 mm, distanta între trepte pe verticală 300 mm.

 Pentru evitarea alunecării piciorului în dreapta sau stânga, lățimea treptei (cea paralela cu peretele) va fi mai joasa față de înălțimea treptei (cea perpendiculara pe perete) cu 30 mm.

Prima treaptă a scării de acces, va fi fixată la maximum 40 cm distanta de la capac, iar ultima treaptă va fi fixată la minimum 30 cm deasupra radierului.

 Capacele pentru camine vor fi capace carosabile, tip greu, prevăzute cu sistem de închidere si siguranță si cu garnitura de cauciuc pentru evitarea zgomotelor.

 Se vor utiliza capace din fonta cu următoarele caracteristici:

* capac si rama din fonta de forma circulara cu greutate de minim 70 kg, capace clasa D400;
* dispozitive de zăvorâre auto blocant cu arc (fără șurub) din otel inoxidabil;
* suprafețele de sprijin vor fi continue si prelucrate mecanic;
* garnitura de amortizare din cauciuc butandienstirenic (SBR) cu grad de duritate Shore de 80 grade, având in secțiune profilul T;
* garnitura va fi lipita in forma definitiva de rama capacului;

 Capacele și ramele pentru cămine vor fi din fonta cu o deschidere de Ø 600 mm după STAS 2308-81. Ramele și capacele trebuie să nu prezinte defectele prevăzute în STAS 782-64 ca de exemplu: defecte de suprafață și de structuri, goluri, crăpături, incluziuni etc., care să influențeze rezistența produsului. Capacele utilizate vor fi cu ventilare si fără ventilare in proporții egale, pentru a asigura atât ventilarea canalizări cat si protejarea împotriva emanării mirosurilor din canal.

**III. Lucrărilor semaforizare și canalizație tehnică pentru telecomunicații:**

 Pe sectiunea 1a nu s-au prevazut lucrari de semaforizare si canalizatie tehnica, acestea fiind realizate pe un alt proiect pe acesta zona.

 Canalizatie tehnica:

 Pe sectiunea 2 s-au proiectat sub trotuarele de pe ambele parti canalizatie tehnica pentru telecomunicatii pe toata lungimea strazii.

 La canalizatia tehnica, pentru reteaua de transport sunt prevazute 3 tuburi HDPE cu diametru 63mm din care un tub echipat cu manunchi de 7 microtuburi si doua tuburi simple neechipate cu microtuburi, iar pentru reteau de distributie la utilizatorul final (racorduri) este prevazut un tub de HDPE cu diametru de 32mm.

 S-au prevazut camere de tragere din 50m in 50m si la intersectiile cu strazile laterale.

 Semaforizare

 S-a proiectat semaforizarea intersectiei dintre Bulevardul Mihai Viteazul si str. Lupului, respectiv intersectia dintre Bulevardul Mihai Viteazul si str. Spicului.

 S-a proiectat semaforizarea tuturor trecerilor de pietoni de pe sectiunea 2 proiectatat sin Bulevardul Mihai Viteazul.

 Descrierea generala a lucrarilor

* Se realizeaza un sistem care corespunde reglementarilor in vigoare si valorilor de trafic astfel incat sa nu se inregistreze blocaje in trafic.
* Corpurile semafoarelor sunt prevazute cu sisteme de iluminat tip LED.
* Timpii de semaforizare vor fi verificati in teren de catre reprezentanti ai Beneficiarului si ai Serviciului Rutier ZALAU.
* Corpul semafoarelor se amplaseaza pe stalpii simpli.
* Se va asigura gabaritul de libera trecere pe inaltime de minimum 5,50 m la limita inferioara a corpului de semafor.

 Se propun a fi executate elemente de infrastructura, care sa conduca la realizarea si integrarea unui sistem avansat de dirijare a circulatiei.

 Prin introducerea acestui proiect se va realiza o mai buna fluenta a circulatiei de vehicule si pietoni cu consum minim de energie si timp, in conditii de siguranta si confort.

Documentatia ce se va intocmi va avea in vedere urmatoarele cerinte, conform temei de proiectare :

1. calitativ procesul de proiectare sa se desfasoare la standardele impuse in conditiile actuale;
2. prevederea de elemente de semnalizare verticala si orizontala pentru buna desfasurare a circulatiei rutiere, atat pe timpul executiei obiectivului, cat si dupa finalizarea acestuia conform reglementarilor de circulatie;
3. prevederea de masuri pentru prevenirea incalcarii normelor si legii protectiei mediului;
4. prevederea de masuri de protectie a muncii in procesul de executie a obiectivului de investitii.

 Inainte de inceperea lucrarilor de semaforizare se vor executa lucrarile de DRUM. Acest proiect va respecta prevederile Legii 82/1997 pentru aprobarea O.G. nr. 43/1998 privind regimul juridic la drumurilor și Normele Tehnice privind proiectarea, construirea, reabilitarea, modernizarea, întreținerea, repararea, administrarea și exploatarea drumurilor publice.

 Lucrările de drumuri și sistematizare se vor realiza cu respectarea următoarelor condiţii:

* Asigurarea unor condiţii bune de siguranţă şi confort în circulaţia auto şi pietonală; prioritizarea transportului in comun;
* Realizarea unui profil transversal cu elemente geometrice care să se încadreze în prevederile legale;
* Asigurarea scurgerii apelor pluviale în condiţii cât mai bune, în conformitate cu standardele și normativele în vigoare la data realizării proiectului.

 Lucrarea ce face obiectul prezentului proiect se incadreaza in categoria C - importanta normala determinata in conformitate cu HG nr. 766/21.11.1997, HG nr. 675/3.07.2002 si a "Metodologiei de stabilire a categoriei de importanta a constructiilor" - elaborata de INCERC - Laborator SCB - BAP in aprilie 1996.

 Stabilirea categoriei de importanta a constructiei s-a facut in baza Legii 10/1995, "Legea privind calitatea in constructii", cu respectarea "Regulamentului privind stabilirea categoriei de importanta a constructiilor - Metodologie de stabilire a categoriei de importanta a constructiilor" aprobat cu Ord. MLPAT nr. 31/N/1995 si a H.G. 766/1997 cu referire la Regulamentul din Anexa 3 privind "Stabilirea categoriilor de importanta a constructiilor".

**IV. Relocare rete de distributie a gazelor naturale-doar sectiunea 2 studiata**

 Descrierea lucrarilor

In zona ce face obiectul prezentului proiect exista rețea de distributie gaze naturale.

Se dorește efectuarea unor lucrări de reamenajare, extindere, modernizare si modificări constructive ale bulevardului. Se propune lărgirea carosabilului și realizarea de piste de biciclete și trotuare. Pentru realizarea investiției “Modernizare Bulevard Mihai Viteazul din Municipiul Zalău” , este necesară relocarea conductei de distributie gaze naturale. Conductele de gaze naturale existente în prezent sunt la adâncime de -0,9 m, măsurate de la generatoarea superioară a conductei. Prin lărgirea părții carosabile se impune relocarea conductelor de gaze naturale existente pe anumite tronsoane astfel încât să fie poziționată în zona trotuarului sau a pistei de biciclete propuse și la adâncime mai mare deoarece lucrările pentru realizarea investiției presupun și lucrări de săpături și de îndepărtare a stratului de pământ cu cote între 0,3 m și 1,1 m.

 Pentru realizarea acestui obiectiv sunt propuse următoarele lucrări:

 Sectiunea 2a (intre Str. Lupului si Varianta Ocolitoare a Municipiului Zalau) Km 5+650(0+000)-Km 7+030(1+380)-conform plan de situatie;

 ■ Pe tronsonul A (km 0+000 al investiției) - B (km 0+880 al investiției) se propune dezafectarea conductei existente pe partea stângă a carosabilului, funcționând in regim de presiune medie, din polietilenă PE Dn 315 mm pe lungime de L(ab)=900 ml care este amplasată sub partea carosabilă, proiectată prin lărgirea benzilor. Se vor dezafecta un număr de 4 racorduri din polietilenă : 3 racorduri din PE Dn 63 mm și un racord din PE Dn 32 mm. Se va proiecta un tronson de conductă de gaze naturale de presiune medie din polietilenă PE Dn 315 mm L(ab)=900 ml. Traseu conductei proiectate se va amplasa în zona pistei de biciclete sau a trotuarului proiectat. Se vor proiecta 3 racorduri de polietilenă PE Dn 63 mm și 1 racord de polietilenă PE Dn 32 mm conectate la conducta proiectată pentru cei 4 proprietari a căror racorduri vor fi relocate. De asemenea se vor proiecta și lucrări de reîntregire a instalațiilor existente pentru cei 4 proprietari afectați de lucrări la racordurile proiectate.

 ■ Pe tronsonul B (km 0+880 al investiției) - C (km 1+300) se propune dezafectarea conductei existente pe partea stângă a carosabilului, funcționând in regim de presiune medie, din polietilenă PE Dn 160 mm pe lungime de L(bc)=425 ml care este amplasată sub partea carosabilă proiectată prin lărgirea benzilor. Se va proiecta un tronson de conductă de gaze naturale de presiune medie din polietilenă PE Dn 160 mm L(bc)=900 ml. Traseu conductei proiectate se va amplasa în zona pistei de biciclete sau a trotuarului proiectat.

 ■ Pe tronsonul D (km 0+500 al investiției)- E (km 0+560 al investiției) se propune dezafectarea conductei existente pe partea stângă a carosabilului, funcționând in regim de presiune redusă, din polietilenă PE Dn 90 mm pe lungime de L(de)=75 ml care este amplasată sub partea carosabilă proiectată prin lărgirea benzilor. Se vor dezafecta un număr de 4 racorduri din polietilenă PE Dn 32 mm. Se va proiecta un tronson de conductă de gaze naturale de presiune redusă din polietilenă PE Dn 90 mm L(de)=75 ml. Traseu conductei proiectate se va amplasa în zona pistei de biciclete/trotuar propuse. Se vor proiecta 4 racorduri de polietilenă PE Dn 32 mm conectate la conducta proiectată pentru cei 4 proprietari a căror racorduri sunt afectate. De asemenea se vor proiecta și lucrări de reîntregire a instalațiilor existente pentru cei 4 proprietari afectați de lucrări la racordurile proiectate.

Se vor prevedea tuburi de protecție atât pentru racordurile proiectate cât și pentru conductă conform normelor tehnice pentru proiectarea, executarea și exploatarea sistemelor de alimentare cu gaze naturale.

 Traseul fiecărui racord va fi rectiliniu, perpendicular pe conducta de distribuție, marcat prin inscripții sau prin autocolante pe construcțiile şi stâlpii din vecinătate în conformitate cu specificațiile tehnice ale S.C. DELGAZ GRID S.A.

 Racordul se va monta conform părții desenate, subteran până la postul de reglare-măsurare proiectat.

 Postul de reglare-măsurare se va amplasa la limita de proprietate, în firida agrementata de ANRE

 Dimensionarea postului de reglare măsurare a fost făcută în funcție de necesarul de debit aferent tuturor consumatorilor din imobil.

Capacitatea conductelor proiectate :

 - PRESIUNE MEDIE: - POLIETILENĂ PE DN 315 ML- L=900 ML

 - POLIETILENĂ PE DN 160 ML- L=435 ML

 - PRESIUNE REDUSĂ: - POLIETILENĂ PE DN 90 ML- L=75 ML

 Sectiunea 2b (intre Centura Ocolitoare a Municipiului Zalau si limita administrativa a Municipiului Zalau) Km 7+030(1+380)-Km 8+104(2+454)-conform plan de situatie;

 ■ Pe tronsonul F (km 1+700 al investiției) - G (km 1+700 al investiției) se propune dezafectarea conductei existente la subtraversarea bulevardului, funcționând in regim de presiune redusă, din polietilenă PE Dn 90 mm pe lungime de L(fg)=25 ml care este amplasată la adâncime ce nu permite execuția lucrărilor de terasament propuse pentru modernizarea bulevardului. Se va proiecta un tronson de conductă de gaze naturale de presiune redusă din polietilenă PE Dn 90 mm L(fg)=30 ml. Traseu conductei proiectate se va amplasa la adâncime de siguranță în conformitate cu normele de proiectare și executare a rețelelor de gaze naturale. Subtraversarea se va face protejată în tub de protecție și se impune montarea unei vane de secționare înainte de subtraversare.

 ■ Pe tronsonul H (km 2+320 al investiției) - I (km 2-453 al investiției) se propune: dezafectarea conductei existente astfel:

 - Pe tronsonul H-G la subtraversarea bulevardului, conducta din polietilenă PE Dn 90 mm, aflata in regim de presiune redusă se va dezafecta pe o lungime de L(hg)=40 ml fiind amplasată la adâncime care nu permite execuția lucrărilor de terasamente necesare pentru modernizarea bulevardului.

 - Pe tronsonul G-I conducta din otel, Dn 3”, cu montaj aerian si parţial îngropat, aflata in regim de presiune redusă se va dezafecta pe o lungime de L(gi)=130 ml.

 Se vor dezafecta 2 racorduri de gaze naturale de polietilenă PE Dn 32 mm.

 Se va proiecta conductă de presiune redusă astfel:

 - tronsonul H-J - de polietilenă PE Dn 90 mm, L(hj)=140 ml;

 - tronsonul J-L- de oțel OL 3’’ , L(jl)= 20 ml, montaj aerian în zona de supratraversare a cursului de apă existent;

 - tronsonul L-I - de polietilenă PE Dn 90 mm, L(li)=25 ml.

 De asemenea se va proiecta o vană de secționare și înainte de supratraversarea cursului de apă.

 Se vor proiecta două racorduri din polietilenă PE Dn 32 mm pentru cele două imobile afectate de lucrări și se vor reîntregi instalațiile de utilizare existente .

 Se vor prevedea tuburi de protecție atât pentru racordurile proiectate cât și pentru conductă conform normelor tehnice pentru proiectarea, executarea și exploatarea sistemelor de alimentare cu gaze naturale.

 Traseul fiecărui racord va fi rectiliniu, perpendicular pe conducta de distribuție, marcat prin inscripții sau prin autocolante pe construcțiile şi stâlpii din vecinătate în conformitate cu specificațiile tehnice ale S.C. DELGAZ GRID S.A.

 Racordul se va monta conform părții desenate, subteran până la postul de reglare-măsurare proiectat.

 Postul de reglare-măsurare se va amplasa la limita de proprietate, în firida agrementata de ANRE

 Dimensionarea postului de reglare măsurare a fost făcută în funcție de necesarul de debit aferent tuturor consumatorilor din imobil.

Capacitatea conductelor proiectate :

 - PRESIUNE REDUSĂ: - POLIETILENĂ PE DN 90 ML- L=195 ML

 - OȚEL 3’’- L=20 ML

 **V. Peisagistica**

 Conform temei de proiectare si a situatiei din teren se va amenaja peisagistic doar sectiunea 2 din Bulevardul Mihai Viteazul, astfel:

 Observații vegetație existentă

 Parte din vegetația originală prezintă semne de debilitare, trebuie verificată exact starea de sănătate a arborilor. Exemplarele valoaroase de arbori trebuie protejate. Pentru sănătatea arborilor trebuie realizate lucrări de întreținere curente. Vegetația spontană si arborii uscați trebuie eliminați. Se recomandă un Studiu de vegetație complex pentru inventarierea tuturor exemplarelor.

 De asemenea, se recomandă realizarea unui studiu pedologic pe zonele de intervenție pentru a putea alege corect speciile ce urmeaza a fi plantate și stratul vegetal necesar.

 Propunere de amenajare

 Spațiile verzi aferente Bulevardului Mihai Viteazu din Zalau propuse spre reamenajare ocupă 6650 mp.

 Se vor planta 214 de arbori din specia Acer platanoides cu circumferința trunchiului de min. 14-16cm, 136 de arbuști coniferi din specia Juniperus horizontalis și 278 de graminee ornamentale și perene (Pennisetum alopecuroides, Miscanthus sinesis, Salvia nemorosa). Speciile alese sunt bine adaptate la clima, adaptate la secetă si poluare și rezistente la boli și dăunatori. De asemenea, speciile vor oferi decor în fiecare anotimp.

 Pentru realizarea spațiilor verzi în primul rând trebuie amenajat terenul pentru dezvoltarea propice a plantelor. Pentru aceasta se recomandă ca solul vegetal bun rezultat din săpătura să fie păstrat pentru a fi utilizat pe zonele verzi, iar unde este necesar trebuie intervenit cu adaos de pământ vegetal și turbă.

 Pentru asigurarea calității materialului vegetal trebuie asigurată apă și nutrienți. Se recomandă fertilizarea plantelor la plantare cu fertilizant granule cu degajare controlata (acesta se alege în funcție de perioada de plantare si tipul plantelor fertilizate). De asemenea, se recomandă fertilizarea speciilor o dată pe an primăvara cel puțin în primii 3 ani de la înființarea plantației.

 Asigurarea calității spațiilor verzi este un proces continuu, astfel se recomandă realizarea unui plan anual cu lucrări de intreținere curente pentru plante și gazon.

Lucrările de amenajare se execută cu material forestier şi floricol, adaptat climei, provenit din pepiniere şi alte plantaţii de arbuşti decorativi, care, prin proprietăţile lor biologice şi morfologice, au o valoare estetică şi ecologică şi nu afectează sănătatea populaţiei şi biosistemele existente deja în zonă.

 Pentru alegerea speciilor se recomandă următoarele:

* Majoritatea speciilor sa fie cât mai aprope de speciile native din zona, adaptate la secetă si poluare și rezistente la boli și dăunatori;
* Sunt interzise specii care produc alergii (Platanus, Betula etc.);
* Sunt interzise speciile invazive;

 Lucrări pentru realizarea reamenajării spațiilor verzi

 În primul rând trebuie protejarea rădăcinile și tulpinile arborilor maturi pe întreaga zonă pe care urmează a fi realizat șantierul de construcții conform imaginii (sursa http://www.asop.org.ro/lan-net/documente/LAN-NET\_Ghid\_2017\_web.pdf):

Se propun următoarele lucrări pentru reamenajarea spațiilor verzi pe fiecare zonă de interes:

* În funcție de studiul de vegetație se vor alege speciile care trebuie eliminate (uscate, degradate - care impun riscuri pentru populație).
* Protejarea rădăcinii și tulpinii arborilor maturi.
* Lucrări de drenaj pe toată suprafața de amenajat.
* Zone de gazon/înierbare
1. Pregătirea terenului pentru înființarea gazonului/înierbării: curățirea și degajarea terenului de corpuri străine și resturi vegetale, mobilizarea solului la 15-20 cm, nivelarea solului în funcție de forma aleasă, așezarea unui pat de nisip.
2. După înființarea gazonului se fertilizează cu fertilizant specific perioadei și se irigă bine.
* Plantare arbori/arbuști

- Pregătirea zonelor de plantare a arborilor și arbuștilor prin curățirea și degajarea terenului de corpuri străine și resturi vegetale, mobilizarea solului.

- Plantarea arborilor și arbuștilor în gropi potrivite, în amestec de pământ fertil cu turbă și fertilizant specific perioadei.

- După plantare se asigură udarea pentru prinderea plantelor.

* Plantare plante perene

- Pregătirea zonelor de plantare a perenelor prin curățirea și degajarea terenului de corpuri străine și resturi vegetale, mobilizarea solului.

- Plantarea perenelor în gropi potrivite, în amestec de pământ fertil cu turbă și fertilizant specific perioadei.

* După plantare se asigură udarea pentru prinderea plantelor.

**VI. Realizarea conditiilor de coexistenta intre retelele electrice si sectiunea 2 din Bulevardul Mihai Viteazul**

In urma elaborarii Studiului de coexistenta au rezultat urmatoarele:

 *Sectiunea 2a*

 - Demontare iluminat public existent- demontare stalpi 11 stalpi si corpurile de iluminat existente;

 - Deviere si protejare in tub de protectie 3 LES 20 kV (linii electrice subterane de medie tensiune) - 50 m

 *Sectiunea 2b*

 - Deviere si protejare in tub de protectie a 3 LES 20 kV (linii electrice subterane de medie tensiune) si a fibrei optice existente pentru comunicatia dintre posturile de transformare – 85 m;

 - Se vor ridica la cota terenului nou amenajat 5 firide de distributie si 5 FDCP-uri (firide de distributie si contorizare palier)

 - Se vor muta in limita de proprietate o firida de distributie si un FDCP.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

*În perioada de execuție* vor fi folosite materiale de construcții specifice acestei lucrări, respectiv: apă, nisip, pietriș, beton, beton armat, beton asfaltic, etc.

Combustibilul utilizat în perioada de execuție este motorina. Motorina va fi asigurată din stațiile de distribuție carburanți.

Apele pluviale de la demisolul parcării și de la nivelul terasei, potențial impurificate cu produse petroliere, colectate printr-o rețea de canalizare pluvială cu lungimea de 18 m, din conductă cu Dn=160 mm, vor fi conduse și epurate într-un separator de hidrocarburi, dimensionat pentru un debit maxim de 5 l/s, amplasat la demisolul parcării, iar apoi evacuate în rețeaua publică (existentă) de canalizare a apelor pluviale, în punctul cu coordonatele Stereo 1970: X(N)=632719.821; Y(E)=352870.103, cu descărcare finală în p. Meseș, curs de apă necadastrat, afluent al v. Zalău.

Indicatorii de calitate ai apelor pluviale impurificateepurateși evacuate în rețeaua de canalizare pluvială a municipiului Zalău se vor încadra în prevederile HGR nr. 352/2005, pentru modificarea și completarea HG nr. 188/2002 și HG nr. 210/2007 (NTPA 001).

Inundabilitatea amplasamentului - conform hărților de hazard amplasamentul se află în afara zonelor de protecție și a zonelor inundabile a cursului de apă r. Zalău, la debitul maxim cu probabilitatea de 1 %.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

 **b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

**b5)** ***poluarea şi alte efecte negative:*** Prin natura sa proiectul propus este susceptibil la a produce un impact negativ asupra factorilor de mediu în etapa de execuție a lucrărilor.

* *pentru factorul de mediu apă:*

*Riscuri de contaminare a apelor de suprafață și subterane:*

În perioada de execuţie a lucrări activitatile care pot constitui surse posibile de poluare a apelor pot fi :

 - execuţia propriu-zisă a lucrărilor

 - traficul de şantier

 - organizările de şantier

 - manevrarea/depozitarea necorespunzătoare a materiilor prime

 - scurgerea accidentală de carburanţi sau alte produse petroliere

Principalele surse de poluare a apelor pot fi grupate astfel:

 - apele uzate menajere

 - ape uzate provenite din pierderi tehnologice de la prepararea betoanelor

 - deversari accidentale de produse din statiile de alimentare cu carburanti si de la mijloace de transport/utilaje

 - ape meteorice care spala platformele organizarilor de santier

 Lucrările de terasamente determină antrenarea unor particule fine de pământ care pot ajunge în apele de suprafaţă. Manipularea şi punerea în operă a materialelor de constructii determina emisii de substante care spalate de apele pluviale pot ajunge in freatic sau in cursurile de apă.

 Traficul greu specific santierului determină emisii de substante poluante in atmosferă de tipul NOx, CO, Sox, COV, particule în suspensie, PM10. În acelasi timp vor rezulta particule si din frecarea dintre suprafata drumului si rotile autovehiculelor. Aceste substante vor fi spălate de precipitatii si depozitate pe sol de unde prin intermediul apelor pluviale pot ajunge in apele subterane sau in apele cursurilor de apă.

 Manevrarea/depozitarea necorespunzătoare de materii prime pot conduce la pierderi de astfel de materiale care pot ajunge in freatic sau in apele de suprafata conducand la cresterea alcalinitatii apelor.

 O sursa suplimentara de poluare a apelor o constituie apele uzate menajere provenite de la organizarea de santier ca urmare a prezentei de neetanseitatii bazinelor vidanjabile.

 Poluarile accidentale sunt surse de poluare a apelor subterane sau de suprafata, astfel ca acestea odata ajunse pe sol pot fi antrenate de apele pluviale in ape de suprafata sau in functie de morfologia terenului si de locul unde s-a produs incidentul se pot scurge direct in cursurile de apă.

În faza de exploatare a investițiilor, posibilele poluări ale factorului de mediu apă sunt următoarele:

- poluantii generati de autovehicule participante la trafic

 - apele pluviale de pe carosabil

 - accidente de circulatie in care sunt implicate cisterne ce transportă substante periculoase sau preparate chimice periculoase

 - depozitarea necorespunzatoare a deseurilor

 Principala sursa de poluare a apelor o constituie spalarea de precipitatii a particulelor solide si a altor compusi depusi pe carosabil, concentratia acestora depinzând de nivelul de trafic si este mai mare in primele minute ale ploii.

 In anotimpul rece pot exista de asemenea substante folosite pentru inlaturarea poleiului –sare (NaCl).

*Măsuri de protectie a apelor de suprafață și subterane.*

În vederea prevenirii şi reducerii impactului asupra factorului de mediu apă trebuie luate o serie de măsuri în perioada de realizare/exploatare a investiţiei:

 - evitarea realizării de puncte de traversare prin albii;

 - refacerea grabnică a amplasamentelor afectate;

 - montarea de toalete ecologice mobile la fronturile de lucru si organizarea de şantier

 - stocarea si manipularea corespunzătoare a substantelor chimice si periculoase

 - urmărirea transportului betonului de ciment in vederea prevenirii deversarilor de produs pe traseu

 - activitatile de constructie din apropierea cursurilor de apă sau in albia acestora se vor executa pe perioade scurte de timp si se vor executa in perioadele in care sunt cantitati scazute de precipitatii si debite mici ale apelor

 - nu se vor utiliza substante chimice pentru indepartarea vegetatiei

 - se va evita formarea baltirilor

 - realizarea de puncte de curăţire a materialelor depuse pe pneurile mijloacelor de transport si a utilajelor la iesirea din santier.

 - pentru apele uzate care vor rezulta de la organizarea de santier se va impune respectarea limitelor de incarcare cu poluanti a apelor uzate evacuate in resursele de apa stabilite conform NTPA – 001/2005, in cazul in care acestea se vor evacua dupa epurare intr‐un curs de apa din apropierea amplasamentului propus. Daca acestea se vor evacua in reteaua de canalizare existenta a localitatii, concentratiile maxime admisibile vor fi cele stabilite de NTPA – 002/2005“Normativ privind conditiile de evacuare a apelor uzate in retelele de canalizare ale

localitatilor”.

 - colectarea si evacuarea apelor pluviale se va face în perioada de operare prin intermediul unor canalizari pluviale astfel: - pe sectiunea 1 studiata apele pluviale se vor colecta si evacua prin intremediul canalizarii pluviale existente, iar pe sectiunea 2 s-a prevazut prin prezentul proiect o retea de canalizare pluviala pe intrega lungime, formata din tuburi PP corugat SN10 Dn 400 si Dn 800 mm si cămine de vizitare din beton prefabricate cu capace din fonta si guri de scurgere, retea ce va deversa intr-un podet al paraului Panic. Inainte de punctul de deversare s-a prevazut un separator de hidrocarburi.

* *pentru factorul de mediu aer:*

În cadrul proiectului analizat există un potenţial impact asupra factorului de mediu aer în faza de realizare a investiţiei, sursele potenţiale de poluare a aerului fiind poluanţi atmosferici ce contribuie la afectarea factorului de mediu aer:

 - Dioxidul de sulf (SO2) ce este eliberat în urma arderii unor combustibili, inclusiv din arderea motorinei;

 - Oxizii de azot (NO/NO2) ce sunt eliberaţi în urma arderilor la temperaturi înalte, rezultând inclusiv din traficul rutier;

 - Ozonul (O3) este eliberat în urma formării arcurilor electrice de sudură;

 - Monoxidul de carbon (CO) rezultă din arderea (incompletă) a combustibililor;

 - Pulberile în suspensie (PM10 şi PM2.5) rezultă din arderi (cenuşă fină), activităţi industriale, trafic rutier;

 Prognozarea poluării aerului se poate face doar în condiţii teoretice, în baza unor calcule de emisii, pornind de la noxele rezultate de la nivelul surselor mobile/fixe.

 Cantitatea totală de combustibil a fost calculată pornind de la nivelul mediu de consum de combustibil estimat a fi consumat de către sistema de maşini şi utilaje ce urmează a fi implicate în activităţile de construcţie, pornind de la normativele de dotare previzionate şi la un ciclu de utilizare maximală.

În faza de funcționare a investiției posibile surse de poluare a factorului de mediu aer sunt:

* traficul auto generat de transportul deșeurilor către obiective poate să producă o contaminare a factorului de mediu aer prin emisii datorate arderii combustibililor fosili și antrenarea unor pulberi.

*Măsuri de protecție a aerului:*

 În perioada de realizare a investiţiei se vor lua următoarele măsuri preventive:

* măsuri inginerești cum ar fi: implementarea tehnicilor moderne;
* implementarea de controale instituționale cum ar fi stabilirea unor zone de protecție acustică, instalarea de semne, stabilirea și impunerea unor viteze limită pentru circulația vehiculelor, utilizarea de echipament corespunzător pentru protecția personalului (pe perioada de execuţie a lucrărilor);
* implementarea de controale tehnice și procedurale corespunzătoare, cum ar fi programe de întreținere preventivă pentru utilajele importante, în vederea menținerii emisiilor acustice în limitele operaționale normale.
* *pentru zgomot şi vibraţii:*

*Surse de zgomot şi vibraţii :*

În ceea ce priveşte proiectul propus, sursele de zgomot şi vibraţii sunt cele din perioada de execuţie dar și în perioada de funcționare.

Activităţile generatoare de zgomot şi vibraţii în perioada realizării investiției:

* transportul pe amplasamente a materiilor prime necesare realizării investiţiei;
* manipularea materialelor de construcţie, descărcarea şi depozitarea acestora pe amplasamente;
* lucrările desfăşurate propriu-zis la fronturile de lucru, conduc la creşterea nivelului de zgomot în zona amplasamentelor.

*Măsuri pentru prevenirea/reducerea impactului:*

Principalele măsuri de prevenire şi reducere a zgomotului şi vibraţiilor în perioada de realizare/funcționare a investiției sunt:

* utilizarea unor utilaje dotate cu motoare ecranate acustic;
* manipularea materialelor de construcţie în condiţii de atenţie sporită, în special la operaţiunile de descărcare a acestora;
* limitarea vitezei utilajelor de transport pentru diminuarea nivelului de zgomot şi de vibraţii pe amplasamente şi în vecinătăţi;
* în cazul unor defecțiuni la utilajele/echipamentele folosite, se va interveni pentru remedierea defecțiunilor și implicit a surselor de zgomote și vibrații;

*- pentru sol şi subsol :*

 *Surse de poluare*

Perioada de construcţie

 Sursele potenţiale de poluanţi pentru sol, subsol sunt:

 -depozitarea necontrolată a deşeurilor ce provin din realizarea lucrărilor;

 -scurgeri de produse petroliere de la mijloacele de transport şi utilajelor utilizate la executarea lucrărilor;

 -depozitări de materii prime şi materiale auxiliare în spaţii amenajate necorespunzător, fără luarea măsurilor necesare protecţiei solului şi subsolului;

 -evacuări necontrolate de ape uzate rezultate fie din activitatea personalului muncitor fie din spălarea anumitor utilaje existente pe amplasament;

 -transportul necorespunzător al materiilor prime pulverulente;

 -depăşirea gradului de umplere al mijloacelor de transport cu materii prime sau materiale auxiliare;

Perioada de operare

 Sursele potenţiale de poluanţi pentru sol, subsol sunt:

 -emisii de poluanţi rezultate ca urmare a desfăşurării traficului, principalii poluanţi evacuaţi prin gazele de eşapament fiind monoxid de carbon, oxizi de azot şi sulf, metale şi care în anumite condiţii se pot depune pe sol;

 -apele pluviale care spală poluanţii depuşi pe platforma bulevardului, poluanţii fiind transportaţi pe sol şi apoi prin percolare pot pătrunde în stratul freatic;

 -depozitări necontrolate de deşeuri;

 -poluări accidentale cauzate de accidente rutiere în care sunt implicate substanţe chimice şi preparate periculoase;

 -poluări sezoniere care apar pe o perioada limitată de timp datorită intervenţiei cu substanţe chimice împotriva îngheţului-sare-NaCl.

*Măsuri de protectie a solului şi subsolului:*

Perioada de construcţie

 -se va realiza o colectare selectivă a deşeurilor generate pe timpul construcţiei;

 -deşeurile de construcţie rezultate vor fi stocate temporar în spaţii special amenajate şi vor fi încărcate în mijloace de transport adecvate şi transportate în vederea depozitării în spaţiile indicate de autorităţi;

 -deşeurile menajere vor fi colectate la locul de generare în containere adecvate astfel încât să se prevină posibilele scurgeri de lichid şi vor fi transportate periodic la depozitul de deşeuri menajere autorizat în baza unui contract încheiat cu o firmă autorizată pentru efectuarea de astfel de operaţii;

 -nu se vor realiza operaţii de reparaţii sau schimburi de ulei la mijloacele de transport pe amplasamentul lucrărilor;

 -apele uzate generate pe amplasamentul lucrării vor fi colectate şi evacuate de pe amplasament cu respectarea prevederilor HG nr.188/2002 cu modificările şi completările ulterioare;

 -nu vor fi deversate ape uzate industriale sau menajere direct pe sol şi nu vor fi utilizate canale deschise pentru evacuarea acestora;

 -în cazul unor poluări accidentale a solului se va interveni imediat pentru limitarea poluării şi a efectelor acestora prin stoparea sursei, luarea măsurilor necesare pentru evitarea extinderii suprafeţei poluate şi decopertarea solului infestat cu anunţarea autorităţilor competente de mediu; solul infestat va fi depozitat în containere speciale şi va fi transportat la unităţi autorizate în valorificarea/eliminarea acestuia;

 -în cazul apariţiei unor scurgeri de produse petroliere de la mijloacele de transport se vor utiliza recipienţi adecvaţi pentru colectarea pierderilor;

 -transportul materiilor prime pulverulente se va realiza cu utilizarea prelatelor speciale pentru acoperire şi evitarea împrăştierii de către vânt a pulberilor fine şi implicit a depunerii acestora pe sol.

 -terenurile ocupate temporar se vor limita numai la suprafeţele necesare frontului de lucru;

 -se va asigura controlul strict al transportului de beton şi a mixturii astfaltice pentru a preveni pierderile accidentale pe traseu;

 -depozitarea provizorie de pământ excavat se va face pe suprafeţe cât mai reduse, iar decaparea solului vegetal se va face în limita strictului necesar, solul vegetal fiind depozitat separat şi refolosit;

 -se va realiza reconstrucţia ecologică în zonele unde terenul a fost afectat prin lucrări de excavare, depozitare de materiale,staţionare de utilaje în scopul redării în circuit la categoria de folosinţă deţinută iniţial;

 -solul vegetal decopertat va fi depozitat temporar în stive (halde), unde va fi de asemenea amestecat cu resturi (debris-uri) organice (material vegetal rezultat de pe amplasament) în scopul creșterii aportului de materie organică. Solul vegetal va fi utilizat pentru recopertarea acostamentelor bulevardului ramble/deblee) sau a altor suprafețe impactate pe perioada de construcție, urmărindu-se în mod particular creșterea capacității de suport în scopul compensării pierderilor de suprafață.

 Perioada de operare

 Lucrările şi dotările pentru protecţia solului şi a subsolului sunt prezentate astfel:

 -realizarea periodică a lucrărilor de decolmatare şi intreţinere a canalizarii pluviale;

 -controlul gestionării deşeurilor provenite din traficul auto;

 -intervenţia în cazul poluărilor accidentale în vederea limitării şi eliminării efectelor poluării;

 -respectarea prevederilor legale privind aplicarea substanţelor chimice impotriva îngheţului pe timp de iarnă.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

*În perioada de realizare* a investiţiei propuse prin prezentul proiect, pot apărea o serie de forme de impact asupra populaţiei din vecinătatea amplasamentelor datorate următoarelor:

* transportul şi manipularea materiilor prime şi auxiliare, care pot cauza disconfort prin zgomot şi creşterea concentraţiilor de pulberi în suspensie;
* depozitarea necontrolată a deşeurilor rezultate din activitatea de construcţie care pot crea disconfort din punct de vedere estetic.

*În faza de funcționare* a investiției pot apărea o serie de forme de impact asupra populației din vecinatate amplasamentelor datorate:

* fluxului de mașini, pot cauza disconfort, zgomote-vibrații, creșterea concentrațiilor de pulberi în suspensie.

Măsurile de reducere sau prevenire a impactului asupra componentei umane, în etapa de realizare și în faza de funcționare a proiectului sunt:

 - consolidarea şi sistematizarea cǎilor de acces de utilizat pentru evitarea inducerii unui impact datorat apariţiei fenomenelor erozive, de bǎltire, etc..

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 688 din 11.07.2023 emis de Primarul Municipiului Zalău, imobilul este constituit din teren domeniu public, proprietate Municipiului Zalău, și este situat în intravilanul Municipiului Zalău.

Conform PUG 2010 Zalău – zonă căi de comunicație T, subzonă transporturi rutiere UTR T1, categoria de folosință conform CF-uri: drum.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul.

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** județul Sălaj, în intravilanul municipiului Zalău, pe traseul actual al bulevardului Mihai Viteazul, pe domeniul public aferent unui număr de două tronsoane, astfel:

- tronsonul nr.1: pe 2 secțiuni, de la intersecția cu P-ța Iuliu Maniu până la intersecția cu str. Simion Bărnuțiu și

- tronsonul nr.2: de la intersecție cu str. Lupului până la limită UAT Municipiul Zalău,cursuri de apă: v. Zalău(II-2.017.00.00.00.0), v. Miței (II-2.017.01.00.00.0) și p. Panic(II-2.017.02.00.00.0), b.h. Someș -Crasna;

**Corp de apă de suprafață:** RORW2-2-17\_B1, Zalău,RORW2-2-17-1\_B1,Valea Mâței, RORW2-2-17-2\_B1, Panic;

**Corp de apă subteran:** - freatic, ROSO07, Râul Crasna, lunca și terasele;

 - adâncime, ROCR08, Arad - Oradea - Satu Mare.

 Lucrările propuse în documentația tehnică de fundamentare au drept scop modernizarea bulevardului Mihai Viteazul din municipiul Zalău pe 2 tronsoane distincte, cu infrasructură neconformă, cu tasări, denivelări datorită traficului intens iar pe tronsonul 2 se dorește realizarea unei părți carosabile mai largi cu lățimea de 14 m cu două benzi de circulație pe sens. Investiția este oportună pentru că bulevardul este principalul drum de legătură cu restul străzilor, asigură continuitatea drumului național DN 1F (E81), asigură legătura cu șoseaua ocolitoare a mun. Zalău. Prin realizarea lucrărilor proiectate se va asigura circulația rutieră la standarde europene, scăderea timpului de parcurs, stimularea dezvoltării economice și sociale durabile a zonei, pe o lungime totală de 3083 m.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj, nr. 73/07.11.2023 înregistrată la APM Sălaj cu nr. 8811/08.11.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. ,*** eliberat de ***Sistemul de Gospodărire a Apelor Sălaj***:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Se va respecta regimul restricționat de folosire a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. SJ - .......................,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

Ing. Anca Horotan